Arnaud Bonatti
arnaud.bonatti@gmail.com 2020

Creative Commons – Így add tovább! 3.0

Kelemen Gábor
kelemeng at gnome dot hu 2013, 2014, 2015.
Úr Balázs
ur.balazs at fsf dot hu 2021, 2023, 2024.

# Játék a számítógép ellen

A Reversi három különböző nehézségi szinten teszi lehetővé a számítógép elleni játékot. Azt is eldöntheti, hogy melyik játékos – a számítógép vagy Ön – fog kezdeni.

Ha beállít egy új játékot, akkor vessen egy pillantást a lefelé mutató nyíllal rendelkező első gombra. A gombnak Szín: sötét, Szín: világos vagy Két játékos felirata van. Az első két esetben a Reversi már be van állítva a számítógép elleni játék indításához, egyébként kétszemélyes játékot indítana.

Ha a gomb felirata Szín: sötét, akkor ez azt jelenti, hogy Ön fogja elvégezni az első lépést. Természetesen a Szín: világos azt jelenti, hogy az a számítógép lesz.

Ha a gomb Két játékost jelez, akkor nyomja meg, és a megjelenő menüben válassza az Első játékos (sötét) menüpontot, ha Ön szeretné kezdeni a játékot, vagy válassza a Második játékos (világos) menüpontot, ha azt szeretné, hogy a számítógép kezdjen. Az előző esetben a gomb meg fogja változtatni a feliratát Szín: sötét értékre, illetve Szín: világos értékre az utóbbi esetben.

Miután beállította a Reversi játékot a számítógép elleni játékhoz, esetleg megváltoztathatja a számítógép szintjét.