Arnaud Bonatti
arnaud.bonatti@gmail.com 2020

Creative Commons Compartir Igual 3.0

Joan Duran
jodufi@gmail.com 2007, 2008
Miquel-Àngel Burgos i Fradeja
miquel.angel.burgos@gmail.com 2020

# Mostrar informació útil

El Reversi pot mostrar informació útil durant la partida, sigui de Reversi clàssic o de Reversi invertit.

# Ressaltar les jugades possibles

El Reversi pot ressaltar les jugades que pot fer el jugador actual. Aquesta informació pot ser força útil per als principiants, per a aprendre la mecànica del joc.

Aquesta opció pot activar-se tant en una partida contra l'ordinador com en una partida de dos jugadors. No és possible habilitar aquesta opció només per a un dels jugadors d'una partida de dos jugadors.

Per a habilitar o inhabilitar aquesta opció, premeu el botó de menú de la cantonada superior dreta de la finestra, seleccioneu Aparença i, a la secció Ressaltats, seleccioneu Jugades possibles.

# Ressaltar les fitxes capturables

El Reversi també pot ressaltar les fitxes que es capturarien en una jugada concreta. Això pot ajudar a tenir una millor visualització de la hipotètica aparença del tauler.

Aquesta opció pot activar-se tant en una partida contra l'ordinador com en una partida de dos jugadors. No és possible habilitar aquesta opció només per a un dels jugadors d'una partida de dos jugadors.

Per a habilitar o inhabilitar aquesta opció, premeu el botó de menú de la cantonada superior dreta de la finestra, seleccioneu Aparença i, a la secció Ressaltats, seleccioneu Peces que es poden capturar.